PRITARTA

Kupiškio rajono savivaldybės tarybos

2019 m. vasario d. sprendimu Nr. TS-

**KUPIŠKIO R. SKAPIŠKIO PAGRINDINĖS MOKYKLOS 2018 METŲ VEIKLOS ATASKAITA**

**I SKYRIUS**

**ĮŽANGA. BENDROSIOS ŽINIOS**

2018 metais Kupiškio r. Skapiškio pagrindinė mokykla (toliau – Mokykla) vykdė ikimokyklinio, priešmokyklinio, pradinio, pagrindinio ugdymo programas. Įgyvendindama 2018–2020 metų strateginio veiklos plano tikslus, Mokykla vykdė dvi programas: „Ugdymas(is) ir mokinių patirtys“ ir „Mokinių asmenybės ūgtį įgalinantis gyvenimas mokykloje“.

 Mokykloje dirbo: 2 vadovai – Mokyklos direktorius (darbo stažas 37 metai), direktoriaus pavaduotojas ugdymui (darbo stažas 32 metai); 18 mokytojų: 4 metodininkai (22,2 proc.), 13 vyresniųjų mokytojų (72,2 proc.), 1 neatestuotas (5,6 proc.); bibliotekininkas. 13 mokytojų dirbo pagal pirmaeilių, 5 – pagal antraeilių pareigų darbo sutartis. Nepedagoginių darbuotojų – 9.

 2018 m. rugsėjo 1 d. Mokykloje mokėsi 75 mokiniai: pagal ikimokyklinio ugdymo programą – 8 vaikai, priešmokyklinio – 4 vaikai, pradinio ugdymo (1–4 klasės) – 18 mokinių, pagrindinio ugdymo pirmosios dalies (5–8 klasės) – 35 mokiniai, pagrindinio ugdymo antrosios dalies (9–10 klasės) – 10 mokinių.

 Mokykloje mokėsi 44,7 proc. specialiųjų ugdymosi poreikių mokinių.

Į Mokyklą buvo vežami maršrutiniu ir mokykliniu autobusais 65,3 proc. mokinių.

Nemokamą maitinimą Mokykloje gavo 43,4 proc. mokinių.

**II SKYRIUS**

**VYKDYTA VEIKLA IR PASIEKTI REZULTATAI**

Mokinių akademinių pasiekimų pažanga

2017–2018 m. m. mokinių pažangumas: 1–4 kl. 100 proc., 5–8 kl. 97,2 proc., 9–10 kl. 100 proc. Bendras Mokyklos mokinių pažangumas – 98,6 proc.

Nacionalinių mokinių pasiekimų patikrinimų rezultatai:

4 klasė:

8 klasė:



Lietuvių k. pagrindinio ugdymo pasiekimų patikrinimo rezultatų ir metinių įvertinimų dermė:

Matematikos pagrindinio ugdymo pasiekimų patikrinimo rezultatų ir metinių įvertinimų dermė:

100 proc. mokinių, baigusių priešmokyklinio ugdymo programą, brandūs pradiniam ugdymui. 100 proc. mokinių įgijo pradinį išsilavinimą. 100 proc. mokinių (1 mokinys po papildomo darbo) įgijo pagrindinį išsilavinimą.

Lyginant 2017 m. ir 2018 m., 11,3 proc. mokinių pagerino nuo 1 iki 3 dalykų metinius įvertinimus ir nei vieno dalyko įvertinimai nekrito, 12,9 proc. mokinių perėjo į aukštesnį mokymosi lygį, 40 proc. sumažėjo mokinių, turinčių nepatenkinamų įvertinimų (jų skaičius sumažėjo 20 proc.). Lyginant 2016 m. 4 klasės ir 2018 m. tų pačių mokinių 6 klasės rezultatus 45,5 proc., lyginant 2016 m. 6 klasės ir 2018 m. tų pačių mokinių 8 klasės rezultatus 25 proc. pagerino rezultatus (1–2 dalykai įvertinti aukštesniu lygmeniu, nė vienas neįvertintas žemesniu lygmeniu). Teigiami Mokyklos sukuriamos pridėtinės vertės vidurkiai 6 klasėje – 27,6, 8 klasėje – 28,8.

Pozityviam pasiekimų pokyčiui įtakos turėjo projekto ,,Iniciatyva savivaldybėms“ metu sukurta individualios mokinių pažangos stebėsenos sistema ir sudarytas stebėjimo metu gautos informacijos panaudojimo modelis.

Mokinių kitų pasiekimų pažanga

87,9 proc. mokinių dalyvavo neformaliojo švietimo veikloje Mokykloje.

365 kartus mokiniai dalyvavo savivaldybės, šalies konkursuose, olimpiadose, varžybose ir kt. Savivaldybės lygmens konkursuose pelnytos 5 prizinės vietos: meninio skaitymo konkurse 2 ir 3 vietos, mažojo diktanto konkurse dvi 3 vietos, kulinariniame konkurse „Viskas iš pomidorų“ 3 vieta.

Savivaldybės lygmens dalykinėse olimpiadose pelnyta 10 prizinių vietų: lietuvių gimtosios kalbos dvi 1, 2 ir 3 vietos, gamtos mokslų 1, dvi 3 vietos, technologijų 2 vieta, informacinių technologijų turnyre, skirtame Kovo 11-osios, Lietuvos nepriklausomybės atkūrimo dienai, paminėti 1 ir 2 vietos. Dalyvauta Panevėžio krašto 5–9 klasių matematikos olimpiadoje.

 Savivaldybės lygmens varžybose pelnyta 22 prizinės vietos: pradinių klasių mokinių žaidynių lengvosios atletikos trikovės varžybos – 2 vieta, pradinių klasių mokinių lengvosios atletikos varžybos „Pradinukai – mažieji olimpiečiai“ – dvi 1 ir dvi 2, krepšinio 3x3 varžybos 3 ir 4 vietos, futbolo 5x5 varžybos 1 ir 3 vietos, stalo teniso varžybos dvi 2-os vietos, pavasario kroso varžybos trys 1-os, 2 ir 3 vietos, kvadrato varžybos 2 vieta, rudens krosas 1 ir 2 vietos, futbolo turnyras socialdemokratų taurei laimėti 3 vieta, Šimonių pagrindinės mokyklos sporto šventė 3 vieta, mažojo futbolo 5x5 varžybos dvi 2 vietos. Šalies lygmens varžybose pelnytų prizinių vietų nėra.

8 mokiniai (18 kartų) dalyvavo respublikiniame edukaciniame konkurse „Olympis 2018“. Gauti 8 I laipsnio (1 medalis), 4 II laipsnio ir 6 III laipsnio diplomai. 12 mokinių dalyvavo tarptautiniame matematikos konkurse „Kengūra“. 6 mokiniai pateko į geriausiai užduotis atlikusių mokinių dešimtuką rajone (2, 3, dvi 4, 5, 8 vietos).

Pamokos kokybės pažanga

Vykdydama pedagoginę priežiūrą, administracija stebėjo ir vertinto 62 pamokas. Vidutinis stebėtų ir vertintų pamokų skaičius, tenkantis vienam Mokyklos mokytojui – 3,4. Administracija stebėjo ir vertino kitų Mokyklos pedagoginių darbuotojų 24 veiklas. Vidutinis stebėtų ir vertintų veiklų skaičius vienam buvo 3,0.

Mokytojai, siekdami kuo efektyviau išnaudoti edukacines erdves, vedė 51 pamoką netradicinėse aplinkose. Organizuotos 27 edukacinės veiklos. Vestos 7 integruotos pamokos.

Dominuojantys stiprieji stebėtų pamokų aspektai: mokinių išmokimo pamokoje stebėjimas, vertinimas ir įsivertinimas, vaizdumo priemonių naudojimas, tobulintina – individualizavimas, diferencijavimas, savivaldis mokymasis.

 2018 metais dėmesys skirtas pamokos veiksmingumui, mokymosi paradigmos elementų diegimui pamokose, vertinta pagal susitartus veiksmingos pamokos kriterijus. Pamokose siekta kuo didesnio mokinių išmokimo, apie 90 proc. pamokų buvo į(si)vertinami mokinių pasiekimai ir pažanga.

Mokinių vertybinių nuostatų, pilietiškumo ūgties pažanga

 Mokykla organizavo 23 renginius.Juose dalyvavo 100 proc. mokinių.

Įgyvendinti 8projektai Mokyklos lygmens: ,,Geri darbai Lietuvai“, ,,Lietuvai – 100!“, ,,Mokyklos garbė 2018“, ,,Kai užaugsiu, kuo aš būsiu“, ,,Klevo lapą vėjas neša“, ,,Kelias į sveikatos šalį“, ,,Rūšiuoji – taupai ir investuoji“, miuziklas ,,Rimti grybų reikalai“. 2 projektai savivaldybės lygmens: ,,Gera mokykla“, ,,Šimtmetis dvaruose“, 3 projektai šalies lygmens: ,,Iniciatyva savivaldybėms“, ,,Jie garsino Šimonis. Kunigas ir poetas Antanas Strazdas“ (projekte dalyvavo 7 mokyklos iš Kupiškio, Anykščių, Biržų ir Panevėžio rajonų), ,,Mes rūšiuojame“. Visi mokyklos mokiniai dalyvavo nors viename projekte.

Praleistų nepateisintų pamokų skaičius, tenkantis vienam mokiniui 2017 metais – 3,49, 2018 metais – 10,1.

Efektyviausia priemonė pozityviam elgesiui palaikyti buvo bendri 1–4, 5–10 klasių susirinkimai, forumai kurių metu pasidžiaugiama mokinių pasiekimais, aptariama Mokyklos veikla, ieškoma būdų, kaip spęsti iškilusias problemas. Naudingas klasių ,,Termometro“ analizavimas, priemonių vykdymas, sėkmės istorijų viešinimas Mokyklos svetainėje, mokinių nominavimas ,,Mokyklos garbė 2018“.

Jaunimo organizacijose (ateitininkai, šauliai) dalyvavo 9,1 proc., savanoriškoje veikloje (akcijos ,,Parama gyvūnų namams“, ,,Gal juokinga, bet naudinga“, ,,Rūšiuoji – taupai ir investuoji“, Gerumo akcija ir kt. ) – 75,7 proc. mokinių.

Mokinių taryba inicijavo ir įgyvendinto 8 veiklas: ,,Draugystės savaitę“, „Širdelių dieną“, dvi naktis Mokykloje ,,Kartu smagu“, popietes ,,Laisvalaikis su kino filmu“, akcijas ,,Parama gyvūnų namams“, ,,Gal juokinga, bet naudinga“, ,,Rūšiuoji – taupai ir investuoji“.

 Mokinių emocinis saugumas (duomenys iš „Mokinių apklausos NMVA 2018“): „Į mokyklą einu su džiaugsmu“ – 72 proc., „Per paskutinius 2 mėnesius aš iš kitų mokinių nesijuokiau, nesišaipiau“ – 85 proc., „Per paskutinius 2 mėnesius iš manęs mokykloje niekas nesijuokė, nesišaipė“ – 85 proc., „Aš nebijau pamokose bandyti, daryti klaidų ar neteisingai atsakyti“ – 88 proc.

Vykdytos 2 prevencinės programos: ,,Įveikiame kartu“, ,,Gyvenimo įgūdžių ugdymas“. Mokykloje vykdytos programos, papildančios bendrąsias programas: Sveikatos ir lytiškumo ugdymo bei rengimo šeimai, Alkoholio, tabako ir kt. psichiką veikiančių medžiagų vartojimo prevencijos. Mokyklos pradinių klasių mokiniai dalyvavo socializacijos programoje ,,Šimtmetis dvaruose“. Prevencinėse programose dalyvavo 100 proc. mokinių.

Mokinių vertybinių nuostatų formavimui, pilietiškumo ūgties pažangai didžiausią įtaką turėjusios veiklos: projektai ,,Geri darbai Lietuvai“, ,,Lietuvai – 100!“, pilietinės akcijos ,,Atmintis gyva, nes liudija“, ,,Atminties kelias“, ,,Raktai iš paliktų namų“, Gerumo akcija, ,,Darom-2018“, mokinių inicijuotos akcijos ,,Parama gyvūnų namams“, ,,Gal juokinga, bet naudinga“, ,,Rūšiuoji – taupai ir investuoji“.

2018 metais išskirtinai pavykę bendruomeniškumo skatinimo renginiai: projektas ,,Geri darbai Lietuvai“, ,,Lietuvai – 100!“, miuziklas „Rimti grybų reikalai“, kurie sutelkė visą Mokyklos bendruomenę, ugdė mokinių kūrybiškumą, aktyvumą, atsakomybę.

Mokyklos veiklos įsivertinimo efektyvumo pažanga

 Mokyklos veiklos įsivertinimas atliktas, naudojantis Mokyklos, įgyvendinančios bendrojo ugdymo programas, veiklos kokybės įsivertinimo metodika (2016). Stiprieji mokyklos veiklos aspektai: „Mokyklos pasiekimai ir pažanga. Stebėsenos sistemingumas“ (1.2.2.), silpnieji „Mokinio pasiekimai ir pažanga. Visybiškumas“ (1.2.1.), tobulinti pasirinktas aspektas „Mokyklos pasiekimai ir pažanga. Pasiekimų ir pažangos pagrįstumas“ (1.2.2.). Mokyklos veiklos įsivertinimo apklausose dalyvavo 100 proc. 5–10 kl. mokinių, 86,7 proc. mokinių tėvų, 100 proc. mokytojų.

 Mokyklos veiklos kokybės įsivertinimui ir tobulinimui naudoti IQES online Lietuva instrumentai, atliktos mokinių, mokinių tėvų ir mokytojų apklausos „Pasiekimai“, analizuoti Mokyklos dokumentai.

Mokytojų ir vadovų lyderystės bei kompetencijų pažanga

61, 1 proc. mokytojų skleidė patirtį savivaldybėje pristatydami projekto ,,Iniciatyva savivaldybėms“ įvairias veiklas.

50 proc. mokytojų, skleidė patirtį šalyje: pranešimai „Kupiškėnų krašto istorijos pėdsakai – amžininkų lūpose“, ,,Mano senelių ir prosenelių kaimynai žydai“ respublikinėje konferencijoje „Kupiškio žydų bendruomenės pastatai ir paminklai“, pranešimas ,,Šventojo Bazilijaus ordinas: iš liaudies – liaudžiai“ respublikinėje Lietuvos mokslo istorikų ir filosofų konferencijoje ,,SCIENTIA ET HISTORIA – 2018“ edukacinėje sesijoje, dr. A. Vasiliauskienės knygos „Šventojo Bazilijaus ordinas: iš liaudies – liaudžiai“ pristatymas LR Seime, pranešimas „Vaiko individualios pažangos (VIP) stebėjimas ir informacijos panaudojimas mokymosi pagalbai teikti“ Rokiškio Senamiesčio progimnazijoje, pranešimas „Forumo teatro metodo panaudojimas pamokose“ respublikinėje konferencijoje ,,Naujų ir netradicinių metodų taikymas pamokose ir neformaliojo švietimo veikloje mokinių mokymosi motyvacijai skatinti ir charakteriui ugdyti“ Šepetos Almos Adamkienės pagrindinėje mokykloje, pranešimas „Spalvotoji grafika“ seminare „Grafikos paslaptys“ Rokiškio rajono Pandėlio gimnazijoje. Mokslinėje-praktinėje konferencijoje ,,Kelias į vaiko sėkmę“ mokytojų komanda pristatė Mokyklos patirtį vykdant projektą ,,Iniciatyva savivaldybėms“.

100 proc. mokytojų geba stebėti ir identifikuoti individualią mokinių pažangą.

33,3 proc. mokytojų, naudojo IQES įsivertinimo instrumentus savo veiklos veiksmingumui įvertinti.

Vidutiniškai vienas mokytojas kvalifikaciją tobulino 48,8 val. per metus.

 Įvairiose Savivaldybės lygmens darbo grupėse, komisijose dalyvavo 13 mokytojų: 17 kartų nacionalinių mokinių pasiekimų patikrinimo testų vertinimo grupėse, 5 kartus olimpiadų užduočių vertinimo grupėse, 1 kartą rajoninio pasakų konkurso „Kuriu pasaką Lietuvai“ vertinimo komisijoje, 1 kartą epistolinio rašinio vertinimo grupėje, 5 kartus brandos egzaminų vykdymo grupėse, 3 kartus užduočių lietuvių kalbos ir gamtos mokslų olimpiadoms sudaryme, 1 kartą rajoninio piešinių konkurso „Kyšis – ne atlygis už gerą darbą, o atlygis už blogą darbą. Aš nepalaikau kyšininkų mano tėvynėje“ kūrybinių darbų vertinimo komisijoje (komisijos pirmininkas), 5 kartus teisėjavo sporto varžybose. Šalies lygmens – 2 mokytojai: 1 mokytoja Panevėžio krašto jaunųjų matematikų olimpiados užduočių vertinimo komisijoje, 1 mokytoja fizikos valstybinio brandos egzamino kandidatų elektroniniame vertinime.

Mokytojų iniciatyva sukurtas video filmas rajoniniam konkursui ,,Gera mokykla 2017“, respublikinei mokslinei-praktinei konferencijai ,,Kelias į vaiko sėkmę“ parengtas video filmas, stendinė medžiaga, miuziklas ,,Rimti grybų reikalai“. Visus metus rengtos mokinių kūrybinių darbų parodos, surengtos 2 personalinės parodos, sukurta erdvė pradinių klasių gamtos pažinimo pamokoms, įsijungta į respublikinį projektą ,,Jie garsino Šimonis. Kunigas ir poetas Antanas Strazdas“, parengtas ir įvykdytas projektas ,,Lietuvai – 100!“, ,,Šimtmetis dvaruose“, inicijuotos netradicinės dienos: ,,Rūšiuok. Nesiožiuok“, diena su krašto apsaugos savanoriais, socialinės-pilietinės veiklos, akcijos ,,Gerasis lašelis“, ,,Diena be cigaretės. Aš galiu. Ar tu gali?“, ,,Raktai iš paliktų namų“.

Mokytojai kolegialiai stebėjo ir vertino 28 pamokas.

Mokyklos direktorė ir direktoriaus pavaduotoja ugdymui patirtimi apie Skapiškio pagrindinės mokyklos tarpinius projekto „Iniciatyva savivaldybėms“ įgyvendintų priemonių rezultatus, efektyviausias veiklas dalinosi Kupiškio rajono savivaldybėje, Švietimo ir mokslo ministerijoje, projektą ,,Iniciatyva savivaldybėms“ vykdančiose mokyklose.

Rokiškio Senamiesčio progimnazijoje mokyklos vadovai kartu su mokytojų komanda vedė seminarą ,,Vaiko individualios pažangos (VIP) stebėjimas ir informacijos panaudojimas mokymosi pagalbai teikti“.

Mokyklos direktorė respublikinėje Lietuvos mokslo istorikų ir filosofų konferencijos ,,SCIENTIA ET HISTORIA – 2018“ edukacinėje sesijoje pristatė pranešimą ,,Pilietinio sąmoningumo ir vertybinių nuostatų ugdymas Skapiškio pagrindinėje mokykloje“. Konferencija organizuota Skapiškio pagrindinėje mokykloje.

Mokykloje lankėsi FranklinCovey Lietuva ekspertas Rytis Juozapavičius, kuris domėjosi švieslenčių panaudojimu visas lygmenimis (administracija, mokytojai, mokiniai) ir teigė, kad ,,labai aiškiai Mokykloje pasimatė 4 esminiai lyderystės principai pagal FranklinCovey“ ir savo mokymus apie lyderystę papildė atveju iš Skapiškio mokyklos.

Mokyklos vadovai iniciavo ir patys rengė medžiagą leidiniui ,,Kelių į vaiko sėkmę ieškant“ , buvo lyderiai, ruošiantis respublikinei mokslinei-praktinei konferencijai ,,Kelias į vaiko sėkmę“. Konferencijoje kartu su Mokyklos komanda pristatė Mokyklos patirtį, padėjusią siekti kiekvieno vaiko ugdymosi pažangos ir sėkmės.

Vidutinis kvalifikacijos tobulinimo valandų skaičius, tenkantis vienam vadovui – 76,5.

 Vadovų iniciatyva organizuoti 2 seminarai: ,,Šiuolaikinės pamokos bruožai“, ,,Kūrybinės dirbtuvės. Pamokos veiksmingumas“.

Mokyklos direktoriaus pavaduotojos iniciatyva vykdant projektą ,,Iniciatyva savivaldybėms“ sistemingai pildyta mokinių individualios pažangos švieslentė, sėkmingai įgyvendintas mokymosi pagalbos mokiniui modelis.

Įrengta netradicinė ugdymo aplinka – kilnojama lauko klasė, erdvė pradinių klasių gamtos pažinimo pamokoms.

Įgyvendinta 85 proc. metiniame veiklos plane numatytų priemonių.

Mokykloje veikė 6 darbo grupės ir komandos, kurių veikla darė įtaką Mokyklos pažangai.

Tėvų siūlymu įsteigta piniginė premija puikiai besimokančiam ir aktyviam, pilietiškam mokiniui (premija įteikta renginyje ,,Mokyklos garbė 2018“).

Vykdant Švietimo mainų paramos fondo ir Švietimo ir mokslo ministerijos projektą ,,Iniciatyva savivaldybėms“, Mokykloje sustiprėjo komandinis darbas, išryškėjo vadovų ir mokytojų lyderystės gebėjimai, patobulintos ugdymo proceso organizavimo ir mokinių pažangos vertinimo kompetencijos, vykdytos originalios bendruomenės telkimo iniciatyvos*.* Projekto ,,Iniciatyva savivaldybėms“ baigiamojoje mokslinėje-praktinėje konferencijoje ,,Kelias į vaikų širdį“ pasidalinome išskirtine projekto metu įgyta patirtimi, praktikoje pritaikytais metodais, kurie padėjo siekti vaiko sėkmės ir pažangos. Mokyklai buvo įteikta Švietimo ir mokslo ministerijos padėka už aktyvų įsitraukimą į Lietuvos Respublikos švietimo ir mokslo ministerijos ir Švietimo mainų paramos fondo projekto ,,Iniciatyva savivaldybėms“ veiklas 2016–2018 m., už vaiko individualios pažangos sistemos veiksmingą įdiegimą, didžiausią mokinių padarytą akademinę pažangą ir visos Mokyklos bendruomenės kūrybiškumą. 2018 metai Mokyklai buvo sėkmės ir pažangos metai: Skapiškio pagrindinė mokykla tapo rajoninio konkurso ,,Gera mokykla 2017“ nugalėtoja.

**III SKYRIUS**

**VEIKLOS ATASKAITOS RODIKLIŲ SUVESTINĖ**

|  |  |
| --- | --- |
| **Rodiklio pavadinimas** | **Rezultatas** |
| **1. MOKINIŲ AKADEMINIAI PASIEKIMAI** |
| 1.1. Bendras mokyklos mokinių pažangumas (proc.) | 98,6 |
| 1.2. Vienam mokiniui tenkantys laikyti brandos egzaminai, skaičius | NN |
| 1.3. Priešmokyklinio ugdymo programą baigusių mokinių, brandžių pradiniam ugdymui, dalis (proc.) | 100 |
| 1.4. Mokinių, įgijusių pradinį išsilavinimą, dalis (proc.) | 100 |
| 1.5. Mokinių, įgijusių pagrindinį išsilavinimą, dalis (proc.) | 100 |
| 1.6. Mokinių, įgijusių vidurinį išsilavinimą, dalis (proc.) | NN |
| **2. KITI MOKINIŲ PASIEKIMAI** |
| 2.1. Mokinių, dalyvaujančių neformaliajame švietime mokykloje, dalis (proc.) | 87,9 |
| 2.2. Mokinių dalyvavimų savivaldybės, šalies konkursuose, olimpiadose, varžybose ir kt., skaičius | 365 |
| 2.3. Savivaldybės lygmens konkursuose pelnytos prizinės vietos, skaičius | 5 |
| 2.4. Šalies lygmens konkursuose pelnytos prizinės vietos, skaičius | 0 |
| 2.5. Savivaldybės lygmens dalykinėse olimpiadose pelnytos prizinės vietos, skaičius | 10 |
| 2.6. Šalies lygmens dalykinėse olimpiadose pelnytos prizinės vietos, skaičius | 0 |
| 2.7. Savivaldybės lygmens varžybose pelnytos prizinės vietos, skaičius | 22 |
| 2.8. Šalies lygmens varžybose pelnytos prizinės vietos, skaičius | 0 |
| **3. PAMOKOS KOKYBĖ** |
| 3.1. Administracijos stebėtos ir vertintos pamokos, skaičius | 62 |
| 3.2. Vidutinis stebėtų ir vertintų pamokų skaičius, tenkantis vienam mokyklos mokytojui | 3,4 |
| 3.3. Administracijos stebėtos ir vertintos kitų pedagoginių darbuotojų (spec. pedagogo, logopedo, psichologo, socialinio pedagogo, klasių auklėtojų ir kt.) veiklos, skaičius | 24 |
| 3.4. Vidutinis stebėtų ir vertintų veiklų skaičius, tenkantis vienam pedagoginiam darbuotojui | 3,0 |
| 3.5. Pamokos netradicinėse aplinkose, skaičius | 51 |
| 3.6. Integruotos pamokos, skaičius  | 7 |
| **4. MOKINIŲ VERTYBINIŲ NUOSTATŲ BEI PILIETIŠKUMO ŪGTIS** |
| 4.1. Renginiai (išskyrus projektus), skaičius | 23 |
| 4.2. Renginiuose (išskyrus projektus) dalyvavusių mokinių dalis (proc.) | 100 |
| 4.3. Rengti, įgyvendinti projektai, skaičius | 13 |
| 4.4. Vykdyti mokyklos lygmens projektai, skaičius | 8 |
| 4.5. Vykdyti šalies lygmens projektai, skaičius | 3 |
| 4.6. Projektuose dalyvavusių mokinių dalis (proc.) | 100 |
| 4.7. Praleistos nepateisintos pamokos, tenkančios vienam mokiniui, skaičius | 10,1 |
| 4.8. Mokinių, dalyvaujančių jaunimo organizacijose bei savanoriškoje veikloje, dalis (proc.) | 75,7 |
| 4.9. Mokinių savivaldos institucijų inicijuotos ir įgyvendintos veiklos, skaičius | 8 |
| 4.10. Mokinių emocinis saugumas, 3–4 lygio įvertinimų procentinių išraiškų aritmetinis vidurkis | 82,5 |
| 4.11. Vykdytos prevencinės programos, skaičius | 2 |
| 4.12. Prevencinėse programose dalyvavusių mokinių dalis (proc.) | 100 |
| **5. MOKYKLOS VEIKLOS ĮSIVERTINIMO EFEKTYVUMAS** |
| 5.1. Mokyklos veiklos įsivertinimo apklausose dalyvavusių mokinių dalis (proc.) | 100 |
| 5.2. Mokyklos veiklos įsivertinimo apklausose dalyvavusių mokinių tėvų dalis (proc.) | 86,7 |
| 5.3. Mokyklos veiklos įsivertinimo apklausose dalyvavusių mokytojų dalis (proc.) | 100 |
| **6. VADOVŲ IR MOKYTOJŲ LYDERYSTĖS BEI KOMPETENCIJOS** |
| 6.1. Mokytojų, skleidusių patirtį savivaldybėje, dalis (proc.)  | 61,1 |
| 6.2. Mokytojų, skleidusių patirtį respublikoje, dalis (proc.) | 50 |
| 6.3. Mokytojų, gebančių stebėti ir identifikuoti individualią mokinio pažangą, dalis (proc.) | 100 |
| 6.4. Mokytojų, naudojančių IQES įsivertinimo instrumentus savo veiklos veiksmingumui įvertinti, dalis (proc.) | 33,3 |
| 6.5. Vidutinis kvalifikacijos tobulinimo valandų skaičius, tenkantis vienam mokytojui  | 48,8  |
| 6.6. Kolegialiai stebėtos ir vertintos pamokos (modelis ,,Kolega – kolegai‘‘), skaičius | 28 |
| 6.7. Vadovai, skleidę patirtį savivaldybėje, skaičius | 2 |
| 6.8. Vadovai, skleidę patirtį respublikoje, skaičius | 2 |
| 6.9. Vidutinis kvalifikacijos tobulinimo valandų skaičius, tenkantis vienam vadovui | 76,5 |
| 6.10. Įrengtos, pritaikytos ir naudojamos netradicinės ugdymo aplinkos, aplinkų mobilumas, skaičius  | 2 |
| 6.11. Įgyvendintų metiniame veiklos plane numatytų priemonių dalis (proc.) | 85 |
| 6.12. Mokykloje veikiančios darbo grupės, komandos, kurių veikla įtakojo mokyklos pažangą, skaičius | 6 |
| 6.13. Tėvų iniciatyvos, skaičius | 1 |

Sutartinis žymėjimas: ND – nėra duomenų; NN – nėra, negalėjo būti.

**IV SKYRIUS**

**PATVIRTINTŲ ASIGNAVIMŲ NAUDOJIMAS**

Mokymo lėšos

|  |  |  |  |  |
| --- | --- | --- | --- | --- |
| Išlaidų rūšys | Išlaidų ekonominės klasifikacijos kodas | Ataskaitinio laikotarpioišlaidų planas | Finansavimas | Kasinės išlaidos |
|
| Darbo užmokestis | 2.1.1.1.1.1 | 149713 | 149712,89 | 149712,89 |
| Įnašai socialiniam draudimui | 2.1.2.1.1.1 | 45672  | 45762 | 45762 |
| Komandiruotės | 2.2.1.1.1.11 | 147 | 146,88 | 146,88 |
| Kvalifikacijos kėlimas | 2.2.1.1.1.16 | 549 | 548,53 | 548,53 |
| Inform.tech.prekės ir paslaugos | 2.2.1.1.1.21 | 849 | 848,25 | 848,25 |
| Ūkinis invent. (prekės,knygos,inv.) | 2.2.1.1.1.23 | 1554 | 1553,94 | 1553,94 |
| Kitos prekės ir paslaugos | 2.2.1.1.1.30 | 128 | 127,40 | 127,40 |
| Socialinė pašalpa natūra | 2.7.3.1.1.1. | 194 | 193,48 | 193,48 |
| Kitos mašinos ir įrengimai | 3.1.1.3.1.2. | 3400 | 3400 | 3400 |
| Iš viso: |   | 202296 | 202293,37 | 202293,37 |

Savivaldybės biudžeto lėšos

|  |  |  |  |  |
| --- | --- | --- | --- | --- |
| Išlaidų rūšys | Išlaidų ekonominės klasifikacijos kodas | Ataskaitinio laikotarpioišlaidų planas | Finansavimas | Kasinės išlaidos |
|
| Darbo užmokestis | 2.1.1.1.1.1 | 64160 | 61535,04 | 61535,04 |
| Įnašai socialiniam draudimui | 2.1.2.1.1.1 | 19220 | 18776,88 | 18776,88 |
| Medikamentai | 2.2.1.1.1.02 | 234 | 233,96 | 233,96 |
| Ryšiai | 2.2.1.1.1.05 | 504 | 503,60 | 503,60 |
| Transporto išlaikymas | 2.2.1.1.1.06 | 12413 | 12412,77 | 12412,77 |
| Apranga ir patalynė | 2.2.1.1.1.07 | 50 | 49,15 | 49,15 |
| Komandiruotės | 2.2.1.1.1.11 | 100 | 96,19 | 96,19 |
| Ilgalaikio turto ein. remontas | 2.2.1.1.1.15 | 1418 | 1417,46 | 1417,46 |
| Kvalifikacijos kėlimas | 2.2.1.1.1.16 | 68 | 67,90 | 67,90 |
| Komunalinės paslaugos | 2.2.1.1.1.20 | 15890 | 15890 | 15890 |
| Ūkinis inventorius | 2.2.1.1.1.23 | 677 | 677 | 677 |
| Kitos prekės ir paslaugos | 2.2.1.1.1.30 | 5229 | 5228,83 | 5228,83 |
| Socialinė pašalpa natūra | 2.7.3.1.1.1 | 93 | 93 | 93 |
| Iš viso: |   | 120400 | 117325,36 | 117325,36 |

Pajamų įmokų lėšos

|  |  |  |  |  |
| --- | --- | --- | --- | --- |
| Išlaidų rūšys | Išlaidų ekonominės klasifikacijos kodas | Ataskaitinio laikotarpioišlaidų planas | Finansavimas | Kasinės išlaidos |
|
| Darbo užmokestis | 2.1.1.1.1.1. | 185 | 131,08 | 131,08 |
| Įnašai socialiniam draudimui | 2.1.2.1.1.1. | 55 | 39,95 | 39,95 |
| Transporto išlaikymas | 2.2.1.1.1.06 | 960 | 889,99 | 887,99 |
| Iš viso: |   | 1200 | 10529,02 | 1059,02 |

Mokyklos direktorė Birutė Zaborskienė